### Resumé

I det vedtagne budget for 2024-2027 er der afsat en pulje på i alt 7,4 mio. kr. til etablering af ladestandere til el-biler samt tilkøb af ampere. Puljen er fordelt med 4,8 mio. kr. i 2024 og 2,6 mio. kr. i 2025. Der søges om anlægsbevilling på 7,4 mio. kr.

### Sagsfremstilling

Vejle Kommune har i sin klimaplan sat et delmål for 2030 om, at al kommunal kørsel skal foregå på el, også personbefordring, skolebuskørsel, varebiler og på Materielgården. Med afsæt heri har Byrådet besluttet at udskifte de nuværende hybridbiler med el-biler ifm. det kommende udbud på leasingaftale. I den forbindelse skal der etableres ladestandere på de relevante adresser.

Samlet forventes en anlægsudgift på 7,4 mio. kr. til køb og etablering af ladestandere og tilkøb af ampere. Tabellen herunder viser den forventede fordeling af ladestandere og anlægsudgiften.

![](data:image/png;base64...)

**Afledt drift**

I budgetforliget for 2024 blev desuden afsat netto 1,6 mio.kr. i 2025 og 2,9 mio. kr. i 2026 og frem til afledt drift som følge af merudgift til leasing af el-biler fratrukket brændstofgevinst. Beløbet er i første omgang afsat under Økonomiudvalget og vil blive fordelt pr. udvalg ved budgetopfølgning i 2025, når den endelige fordeling af de udskiftede biler kendes.

### Økonomi

![](data:image/png;base64...)

**Opsummering af de bevillingsmæssige konsekvenser**

Sagen medfører, at det gives en anlægsbevilling på 7,4 mio. kr. til etablering af el-bil ladestandere. Udgiften finansieres af den til formålet afsatte pulje med 4,8 mio. kr. i 2024 og 2,8 mio. kr. i 2025.

**Høring**

Centralt Budget har ingen bemærkninger af bevillingsmæssig karakter.

### Klima og resiliensvurdering

De afsatte midler vil gå til etablering af el-bil ladestandere og derved bidrage til udskiftningen for 238 af kommunens biler med fossile drivmidler. Når de 238 hybridbiler som kommunen på nuværende tidspunkt leaser udskiftes til el-biler, vil Vejle Kommune som virksomhed reducere den årlige udledning af CO2 med cirka 314,2 ton.

### Sagens videre forløb

Sagen skal behandles af Økonomiudvalget og Byrådet.

### Historik

#### Kommunaldirektøren indstiller , den 26. august 2024, punkt 201:

At de bevillingsmæssige konsekvenser godkendes jf. bevillingsskema under afsnittet økonomi.

####

#### Beslutning fra Økonomiudvalget, den 26. august 2024, punkt 201:

Anbefales.

Fraværende: Solvej Christensen.

Steven Østergaard deltog ikke i behandlingen af punktet.

### Beslutning

Godkendt.